[{"text_idx": "#000001", "text": "On\u0303atiarrek denboraldiko bigarren garaipena lortu dute Leioako taldearen kontra, lepo beteta zegoen Zubikoan. Sailkapenean bost punturekin daude orain."}, {"text_idx": "#000002", "text": "Hain justu ere bi taldeek sailkapenean zuten egoerak aurreikusten zuen partidua parekatu izango zela. Biak ala biak, azken postuetan eta hiruna punturekin. Hala, lehen bost minutuetan berdinketa nagusitu da markagailuan. Baina, hamargarren minututik aurrera Alon\u0303a izan da nagusi. Poliki-poliki, baina, atzera begiratu barik abantaila handitzen joan da: 8-5, hamaikagarren minutuan; 11-7, hamaseigarrenean; eta 16-8, atsedenean."}, {"text_idx": "#000003", "text": "Lehen zatian erasoak gailendu zaizkie defentsei. Alon\u0303aren erasoa oso eraginkorra izan da, eta Askartzaren defentsa oso motela. Era berean, aipagarria da etxekoen atezainak egindako lana: geldiketa oso onak egin ditu."}, {"text_idx": "#000005", "text": "Azken minutuetan bizkaitarrek apur bat estutu dute, baina, puntuak etxean geratu dira."}]